Actor a canwr Cymreig yw **Aneirin Hughes** (ganwyd Aneurin Hughes, 8 Mai 1958).

Addysg
------

Ganwyd Hughes yn Aberystwyth a'i magwyd mewn pentre bach cyfagos Penbontrhydybeddau. Fe astudiodd ym Mhrifysgol Cymru, Aberystwyth o dan yr Athro Ian Parrott ac fe ganodd gyda'r soprano Hazel Holt. Tra oedd yn fyfyriwr cerdd fe arweiniodd gôr siambr y brifysgol. Cantorion Madrigalau Elisabethaidd Aberystwyth am sawl blwyddyn. Fel myfyriwr, cafodd Hughes ei brofiad actio gyntaf pan ymddangosodd mewn perfformiadau o operau Gilbert and Sullivan dan yr arweinydd David Russell Hulme. Fe aeth Hughes ymlaen i astudio yn y Royal Scottish Academy of Music and Drama.

Gyrfa actio
-----------

Cychwynnodd Hughes ei yrfa actio yn y 1980au gydag opera sebon *Pobol y Cwm* ar S4C. Fe aeth ymlaen i ymddangos yn *Blood on the Dole*, *Casualty*, *Family Affairs* fel DI Patrick Grenham, *Spooks*, *Take Me* gyda Robson Green a *EastEnders* yn Ionawr ac Ebrill 2009 fel Andy Jones, tad mabwysiadol Danielle Jones.

Enillodd Hughes wobr Actor Gorau gan BAFTA Cymru am ei ymddangosiad fel  Delme yn y ffilm Gymraeg *Cameleon* (1997). Fe ymddangosodd yn rheolaidd *Judge John Deed* fel Neil Haughton ac yn *Young Dracula* fel Graham Branagh. Chwaraeodd Harper yn y ffilm deledu *Harper and Isles* gyda Hywel Bennett ac fe ymddangosodd yn y ffilm *The Theory of Flight* yn 1998. Yn fwy diweddar fe ymddangosodd yn y gyfres *Pen Talar* ar S4C ac yn *Holby City* fel Sir Fraser Anderson, ac fe ddychwelodd i *Pobol y Cwm* fel cymeriad newydd, Moc Thomas, rhwng 2012 a 2013. Yn 2012, chwaraeodd ran Gwynfor Evans mewn drama ddogfennol am fywyd y gwleidydd ac ymgyrchydd, gyda'r teitl *Gwynfor Evans: Y Penderfyniad?*

Yn 2013 ymddangosodd Hughes yn ffilm deledu S4C *Y Syrcas* ac mae'n chwarae'r Prif Uwch-arolygydd Brian Prosser yng nghyfres ddrama *Y Gwyll*. Ym Mai 2014 ymddangosodd gyda Tom Jones a Katherine Jenkins mewn cynhyrchiad BBC o *Under Milk Wood* gan Dylan Thomas i ddathlu canmlwyddiant geni'r awdur.

Bywyd personol
--------------

Mae Hughes wedi rhedeg sawl marathon i elusennau, yn cynnwys Marathon Llundain 2009.

Mae Hughes yn byw yn Nhrefynwy gyda'i wraig Pip Broughton a dau o blant. Mae'n aelod sylfaen o Monmouth Male Voice Choir.

Cyfeiriadau
-----------

1. ↑  Y Dref Gymreig, S4C; Adalwyd 2015-12-13
2. 1 2 3  Hughes on the Internet Movie Database
3. ↑  "Internet Movie Database". Archifwyd o'r gwreiddiol ar 2015-12-24. Cyrchwyd 2015-12-23.
4. ↑  "BAFTA Cymru 1998". Archifwyd o'r gwreiddiol ar 2007-09-28. Cyrchwyd 2015-12-23.
5. ↑  
"Portraying Gwynfor Evans on the small screen proved to be an 'exciting challenge' for Aneirin Hughes", *WalesOnline*, 3 Tachwedd 2012; adalwyd 23 Rhagfyr 2015
6. ↑  "*Y Syrcas*". S4C. December 2013.
7. ↑  "Welsh stars including Tom Jones and Katherine Jenkins unite for Dylan Thomas performance", *South Wales Evening Post*, 17 Ebrill 2014
8. ↑  *Under Milk Wood*, Gwefan BBC, 5 Mai 2014
9. ↑  "Aneirin Hughes's profile". Just Giving. Archifwyd o'r gwreiddiol ar 2014-02-03. Cyrchwyd 29 Chwefror 2012.
10. ↑  When a murder touches your own family; TV DRAMA WILL MAKE ANEIRIN A STAR, The Mirror; 1/2000; adalwyd 23 Rhagfyr 2015
11. ↑  Cylchlythyr Off Centre Theatre, Mai 2013 Archifwyd 2020-11-18 yn y Peiriant Wayback.; adalwyd 23 Rhagfyr 2015

Dolenni allanol
---------------

* CV Ffilm a theledu Aneirin Hughes Archifwyd 2007-11-16 yn y Peiriant Wayback.
* Aneirin Hughes ar wefan y Internet Movie Database
* Judge John Deed Cast List
* BAFTA Cymru Best Actor Award 1998 Archifwyd 2007-09-28 yn y Peiriant Wayback.

|  |  |
| --- | --- |
| Awdurdod | 
* WorldCat
* VIAF: 307172926
* LCCN: no2014022534
* ISNI: 0000 0001 3349 5191

 |